KĨTHOOMO KĨA 6
Nĩatĩa Tũgunĩkaga Twaũthũrana Amwe na Akristũ Bangĩ?
Kinya kethĩra nĩtuumaga kũraaja, kana gũkethĩrwa na magiita ja riũa kana mbura, rĩonthe nĩtwĩjaga mĩcemanione yeetũ ya Gĩkristũ. Amwe na kwĩthĩrwa na mantũ jamaũmũ ũtũũrone na mĩnoga nyuma ya gũtiinda ngũgĩne, nĩkĩ Akũũjĩ ba Jehova baciũmagia kũũthũrana amwe na eetĩkia bangĩ?
Nĩgũtũteethagia kũũmbana na mantũ jamaũmũ ũtũũrone. Paũlũ akĩarĩragia barĩa tũgwatanagĩra nabo kĩũthũranone aandĩkire ũjũ, “tuciurageni mantu jetu, tukiumanagiiria.” (Ahibirania 10:24) Biugo biu nĩ kuuga “kũthũgaananĩria bwega,” kwonania, tũciũmie kũmenyana twingwa. Kwou biugo bia Paũlũ birĩtwĩkĩra nkoro kũthũgaanĩria bangĩ. Rĩrĩa twamenyana na Akristũ bangĩ, nĩtũciũkagĩrwa atĩ bamwe bao nĩboombanĩte na mathĩĩna o ta jeetũ, na no batũteethie kinya twĩ kũũmbana.
Nĩ gũtũteethagia gwaka ũcoore bũũriku. Kĩrĩ mĩcemanio yeetũ, nĩ tũtirimanaga amwe na mũũrũ jwa acoore bamma. Magiita jangĩ, nĩ twĩthagĩrwa na mantũ jameega ja kũgwĩrĩrua tũrĩ amwe. Nĩ mpumi irĩkũ injega ciumanagia na ngwatanĩro ta iu? Nĩ twiritanaga kwona o ũmwe arĩ wa gĩtũmi nkũrũki, na bũu nĩbwĩkagĩra inya ngwatanĩro yeetũ ya wendo. Kwou, rĩrĩa bamwe ba mũũrũ jwetũ bagwatwa nĩ mathĩĩna, nĩ tũbateethagia na mpwĩ nĩ ũntũ nĩtũũmbĩte gũtuma ũcoore bũũriku. (Njuno 17:17) Rĩrĩa tũkũgwatanĩra na antũ bonthe ba kĩũthũrano gĩetũ, nĩtwonanagia atĩ ‘o kirungo o kirungo nikiithagirwa kiri na untu na kingi.’
Nĩtũgũkũũria ũthuure barĩa bakũthithia wendi bwa Mũrungu bae acoore baaku. Ũkoona acoore ta bau kĩrĩ Akũũjĩ ba Jehova. Itũ bu menya wĩtĩkĩĩria kinya mbi bikũrigĩĩria kũgwatanĩra naatwĩ.
Nĩkĩ bũrĩ ũntũ bũbwega kũũthũrana amwe mĩcemanione?
Nĩrĩ ũrĩngĩenda kwĩja mĩcemanione yeetũ na kũmenyana na antũ ba kĩũthũrano gĩetũ?
kik_Latn kik_Latn kik_Latn kik_Latn kik_Latn kik_Latn kik_Latn kik_Latn